kardosdrur/scandi-wiki huggingface dataset:
Ane Brun

Ane Brun (født Ane Brunvoll den 10. marts 1976 i Molde, Norge ) er en sangskriver, guitarist og sanger, datter af advokat Knut Anker Brunvoll (f. 1945) og jazzsanger og pianist Inger Johanne Brunvoll (f. Kvien), og den ældre søster til sanger Mari Kvien Brunvoll (f. 1984) og yngre søster til fotograf Bjørn Brunvoll (f. 1973).  Siden 2003 har hun indspillet otte albums, seks der er studiealbums (herunder en samling af duetter) og en live-dvd. Hun har boet i Stockholm siden 2001, hvor hun skriver og driver sit eget pladeselskab (Balloon Ranger Recordings), når hun ikke er på turné.

Diskografi

Albums 
Studiealbums

Livealbums

Opsamlingsalbum

EP'er 
2001: What I Want 
2001: Wooden Body
2004: My Lover Will Go

DVD*er
2009: Live at Stockholm Concert Hall (også udgivet som album i Sverige)

Singler 
Solo

Gæsteoptræden

Andre singler
2003: "Are They Saying Goodbye" 
2003: "Humming One of Your Songs"
2004: "I Shot My Heart" 
2005: "Song No. 6"
2006: "Rubber & Soul" feat. Teitur 
2006: "Balloon Ranger" 
2008: "Headphone Silence" (Henrik Schwarz/DF Remix)
2009: "To Let Myself Go" (Malkyl Remix)
2011: "Do You Remember"
2015: "Directions"
2015: "Shape Of A Heart"

Optræder også på 
Songs Of The Siren (Starbucks Hear Music, 2013)
Beginner's Guide to Scandinavia 3CD-album (Nascente, 2011)
Peter Gabriel - New Blood Live In London Blu-ray (Realworld, 2011)

Referencer

Eksterne henvisninger 

Sangskrivere fra Norge
Guitarister fra Norge
Sangere fra Norge
Personer fra Molde
Adolph Hellesen

Adolph Berndt Hellesen (25. december 1831 i København – 1. august 1890 sammesteds) var en dansk dekorationsmaler.

Hans forældre var urtekræmmer, senere bogholder Christian Didrik Hellesen (1806-1852) og Flora Elisabeth Sophie født Top (1813-1883). Han begyndte at besøge Kunstakademiet i 1847, medens han samtidig var i malerlære og uddannede sig til dekorationsmaler under Georg Hilkers vejledning; i 1858 blev han elev af modelskolen og vandt samme år den lille sølvmedalje i dekorationsklassen, året efter den store i samme fag. Efter at han var blevet sat i stand til 1861-62 at foretage en udenlands­rejse, navnlig til Italien, bosatte han sig i København som maler­mester og dekorationsmaler og har i flere herregårde og kirker haft lejlighed til at udføre kunstnerisk dekorationsarbejde, ligesom han fra 1858 til 1872 jævnlig udstillede arbejder i dette fag. Han udstillede på Charlottenborg Forårsudstilling 1858-60, 1864-65, 1867, 1869 og 1871-72 og på Den nordiske Industri- og Konstudstilling i Kjøbenhavn 1872. 

Han døde ugift den 1. august 1890 og efterlod ved testamente sin formue til lige deling mellem Kunstakademiet og Malerlavet, dog således at navngivne slægtninge nyder renterne for livstid. Han er begravet på Assistens Kirkegård.

Værker 
 Akvarel (ca. 1860, Københavns Museum)
Tegninger til indvendige dekorationer:
 Et gulvtæppe (udstillet 1858, lille sølvmedalje)
 Et badekabinet (udstillet 1859, store sølvmedalje)
 Til vægge og loft i en spisesal og i en havestue (udstillet 1860)
 Loft- og vægdekorationer af pompejanske huse, udgravet 1861 (udstillet 1864)
 Lofter og vægge fra senere udgravninger i Pompeji (udstillet 1865)
 Tegninger af pompejanske udgravninger (udstillet 1867)
 Dekoration af to fag af buegangene ved Christiansborg (udstillet 1869)
 Dekoration af loft og en væg til en festsal i et borgerligt hus (udstillet 1871)
 Et loft i Vatikanet (udstillet 1872)
 Dekorative tegninger, dels kompositioner, dels studier fra Rom og Pompeji (udstillet 1872)

Eksterne henvisninger 

 

Malere fra Danmark
Dekorationsmalere
Personer fra København
Danskere i 1800-tallet
Filantroper fra Danmark
Karen Khatjaturjan

Karen Surenovitj Khatjaturjan (, ; født 19. september 1920 i Moskva, Russiske SFSR, død 19. juli 2011 Moskva, Den Russiske Føderation) var en armensk komponist og pianist.

Karen Khatjaturjan var nevø til Aram Khatjaturjan og studerede komposition på Moskva musikkonservatorium under Dmitrij Sjostakovitj, Vissarion Sjebalin og Nikolaj Mjaskovskij (1945-1949).

Han underviste senere samme sted i instrumentation og var æresmedlem af den russiske komponistorganisation.

Han skrev fem symfonier, cellokoncert, kammermusik, orkesterværker, balletter, sonater og koncerter for mange instrumenter.

Han komponerede i en moderne, men dyb ekspressionistisk stil som var skarp og frisk for tilhøreren.

Khatjaturjan komponerede tillige musik til flere sovjetiske film.

Udvalgte værker 

 Symfoni nr. 1 (1954) - for orkester
 Symfoni nr. 2 (1968) - for orkester
 Symfoni nr. 3 (1982) - for orkester
 Symfoni nr. 4 "Gravskrift" (1985) - for orkester
 Symfoni nr. 5 (2009) - for orkester
 Sinfonietta (1949) - for orkester
 Cellokoncert (1983) - for cello og orkester
 Violinkoncert (2009) - for violin og orkester

Filmmusik 
Udvalg af film, hvortil Khatjaturjan komponerede filmmusikken: 

 Sem njanek (1962)
 Vystrel ‎(1966)
 Vij (1967) ‎

Eksterne henvisninger 
 Om Karen Khatjaturjan 

Komponister fra Rusland
Pianister fra Rusland
Lærere
Personer fra Moskva
Andrej Esjpaj

Andrej Jakovlevitj Esjpaj (, ; født 15. maj 1925 i Kosmodemjansk, Mari autonome oblast (nu Republikken Marij El), Sovjetunionen, død 8. november 2015 i Moskva, Den Russiske Føderation) var en russisk komponist og pianist.

Esjpaj studerede klaver og komposition på Moskva musikkonservatorium (1948-1953) hos bl.a. Nikolaj Mjaskovskij og komposition under Nikolaj Rakov og Jevgenij Kirillovitj Golubev. og senere privat hos Aram Khatjaturjan (1953-1956).

Han har skrevet 9 symfonier, 2 klaverkoncerter, orkesterværker, obokoncert, 4 violinkoncerter, bratchkoncert, balletmusik, operetter og sange etc.

Esjpaj var en stor orkestrator, komponerede i en fantasifuld original stil, som benyttede sig af den russiske folklore, romantikken og en rytmisk inspiration fra Bela Bartok.

Udvalgte værker 

 Symfoni nr. 1 (1959) - for orkester
 Symfoni nr. 2 "En bøn til lyset" (1962) - for orkester
 Symfoni nr. 3 "Til minde om faderen" (1965) - for orkester
 Symfoni nr. 4 "Symfoni-ballet" (1980-1981) (i en sats) - for orkester
 Symfoni nr. 5 "Militær" (1985) - for orkester
 Symfoni nr. 6 "Liturgisk" (1988) - for baryton, blandet kor og orkester
 Symfoni nr. 7 (1991-1992) - for orkester
 Symfoni nr. 8 (1998-1999) - for orkester
 Symfoni nr. 9 (2001) - for fortæller, blandet kor og orkester
 Symfoniske danse over Mari-temaer (1951) - for orkester
 2 Klaverkoncerter (1954, 1972) - for klaver og orkester
 2 Koncerter (nr. 1 "Concerto Grosso" 1971, nr. 2 "Spil") - for orkester
 Obokoncert (1982) - for obo og orkester
 4 Violinkoncerter (1956, 1977, 1990-1992, 1994) - for violin og orkester

Filmmusik 
Udover moderne klassisk musik har Esjpaj komponeret filmmusik til en lang række sovjetisk film, herunder:

 Karjera Dimy Gorina (1961)
 Prikhodite zavtra... (1963)
 Pervyj trollejbus (1963)
 Im pokorjajetsja nebo (1963)
 Major Vikhr (1967)
 Babje tsarstvo (1967)
 Adjutant ego prevoskhoditelstva (1969)
 Direktør
 Skyggen
 Vozvrata net (1973)
 Deti Vanjusjina (1973)
 Rudin (1977)
 Jemeljan Pugatjov (1978)
 Traktir na Pjatnitskoj (1978)

Eksterne henvisninger 
 

Komponister fra Rusland
Pianister fra Rusland
Personer fra Republikken Marij El
Georgij Sviridov

Georgij Vasiljevitj Sviridov (, ; født 16. december 1915 i Fatezj, Det Russiske Kejserrige, død 5. januar 1998 i Moskva, Den Russiske Føderation) var en russisk komponist og pianist.

Sviridov studerede komposition hos Dmitrij Sjostakovitj på konservatoriet i Leningrad (1936-1941).

Han er nok mest kendt for sin kor og vokalmusik, men har også skrevet 4 symfonier, hvoraf den anden er ufuldendt, orkesterværker, to klaverkoncerter, strygerkvartetter, sonater for klaver, sange, kammermusik, oratorier og musik til film.

Han hører til Ruslands fremmeste komponister i sin generation, og er i sine kompositioner stærkt inspireret af den russiske tradition og dens folklore.

Udvalgte værker 

 Symfoni nr. 1 - (1937) - for orkester
 Symfoni nr. 2 - (1949) (ufuldendt) - for orkester
 Kammersymfoni (1940) - for strygeorkester
 Lille Symfoni "Triptykon" (1964) - for orkester
 2 Klaverkoncerter - (1936-1939, 1942) - for klaver og orkester
 "Træ Rusland" (1964) - for kor
 "Sne storm" - (1975) - for orkester
 "Hymner til  Moderlandet" (1978) - for kor
 "Tiden, Forlæns" (1967) - filmmusik
 "Decemberisterne" (1955) - oratorium

Kilde 
 Om Georgij Sviridov 

Komponister fra Rusland
Pianister fra Rusland
Personer fra Kursk
Strand (London)

Strand eller the Strand er en gade i City of Westminster i London i England. Den er lidt over trekvart mil lang, men har tidligere været længere. Den begynder ved Trafalgar Square og løber mod øst til Fleet Street ved Temple Bar, der er grænsen til City of London. I den østlige ende ligger to gamle kirker, St. Mary-le-Strand og St. Clement Danes, som på grund af vejudvidelser nu ligger på øer med gaden på hver side. The Strand blev forlænget fra St. Mary's til St Clement's i 1900 med den tidligere Holywell Street, der drejede ud fra Strand og løb parallelt med den mod nord. The Strand er Covent Gardens sydgrænse.

Litteratur 
 Raymond Mander og Joe Mitchenson (1968): The Lost Theatres of London. Rupert Hart-Davis.

Kildehenvisninger

Eksterne henvisninger 

Veje i London
Julius Hellesen

Lars Julius August Hellesen (17. juli 1823 i København – 10. juli 1877 på Kommunehospitalet sammesteds) var en dansk landskabsmaler.

Han var søn af toldassistent Niels Conrad Hellesen og Anna Dorothea født Dons. Han besøgte Kunst­akademiet fra 1836, blev 1843 elev af modelskolen, lagde sig efter landskabsmaleriet under Heinrich Buntzens vejledning og udstillede 1840-46 på Charlottenborg Forårsudstilling nogle landskaber, hvoraf Parti ved Ordrup i 1841 blev købt til Den kgl. Malerisamling. Også til Kunstforeningen solgte han nogle billeder. I sine senere år arbejdede han som litograf hos Em. Bærentzen & Co. og udstillede 1860 på Charlottenborg et farvetryksbillede af Rosenborg Slot.

Hellesen giftede sig 15. november 1862 med Pauline Emilie Paulsen (6. juni 1833 i København - 21. september 1913 smst.), datter af arbejdsmand Jens Paulsen og Christine født Duus. 

Han er begravet på Assistens Kirkegård.

Værker 
 Parti i Charlottenlund (udstillet 1840)
 Parti ved Ordrup (1841, Statens Museum for Kunst)
 Parti ved Uggeløse (udstillet 1842)
 Parti af Nørreskov med udsigt over en mose til Furesø (udstillet 1842)
 Parti af Grøndshøj i det nordlige Jylland (udstillet 1843)
 Et parti af kysten ved fiskerlejet Flade ved Frederikshavn (1842, Thorvaldsens Museum)
 Sjællandsk landskab (udstillet 1844)
 Skovparti ved Frederiksdal (udstillet 1845)
 Skovparti, motiv i Herthadalen ved Lejre (udstillet 1846)
 Dansk landskab (1843, Thorvaldsens Museum)
Litografier:
 Rosenborg Slot (farvelitografi, udstillet 1860)
 Blankensee, Bordesholm, Gremsmühlen, Haddeby, Itzehoe, Kiel, Meldorf, Neustadt, Pinneberg og Rendsborg (litografier i: Em. Bærentzen (udg.): Holsteen og Lauenborg, 1859)
 Tegninger og grafik i Den Kongelige Kobberstiksamling; tegninger på Dansk Landbrugsmuseum og Dansk Jagt- og Skovbrugsmuseum

Kilder 
 

Personer fra København
Landskabsmalere
Malere fra Danmark
Danskere i 1800-tallet
Litografer fra Danmark
Dorian Le Gallienne

Dorian Leon Marlois Le Gallienne (født 19. april 1915 i Melbourne, Australien - død 27. juli 1963)
var en australsk komponist, lærer og pianist.

Gallienne studerede komposition og klaver på Det Kongelige Musikkonservatorium i London hos landsmanden Arthur Benjamin.

Han har komponeret en symfoni, og en ufuldendt sats til en 2. symfoni som blev til et symfonisk studie, orkesterværker, scenemusik, sonater for diverse instrumenter, sange, klaverstykker etc.

Udvalgte værker 

 Symfoni nr. 1 (1953) - for orkester
 "Symfonisk Studie" (1940) - for orkester
 Sinfonietta (1956) - for orkester
 Overture (1952) - for orkester
 Sonate (1943) - for fløjte og klaver
 Sonate (1945) - for violin og klaver
 "Rejsende" (1954) - ballet
 "Prisen" (1960) - filmmusik

Kilde 
 Om Dorian Le Gallienne 

Komponister fra Australien
Pianister fra Australien
Lærere
Personer fra Melbourne
Robert Hughes (komponist)

Robert Watson Hughes (født 27. marts 1912 i Inverclyde, Skotland - død 1. august 2007 i Melbourne Australien) var en skotskfødt australsk komponist.

Hughes emigrerede med sin familie fra Skotland til Australien i 1929. Han har skrevet en symfoni, orkesterværker, en opera, balletmusik, sange, tonedigtninger og musik til tv og film.

Han skrev i en melodisk motivisk stil, og havde en unik opfattelse af tonale farver. Han var inspireret af bl.a. Igor Stravinskij, Aleksandr Skrjabin, Bela Bartok, Jean Sibelius og Olivier Messiaen.

Udvalgte værker 

 Symfoni nr. 1 (1951-1971) - for orkester
 Sinfonietta (1957) - for orkester
 "Farrago suite" (1965) - for orkester
 "Xanadu" (1954) - balletsuite
 2 Fortællinger (1953, 1982) - for orkester
 "Fantasi" (1968) - for orkester
 "Legende" (19?)  - (Symfonisk tonedigtning) - for orkester
 "Macbeth" (1965) - filmmusik

Kilde 
 Om Robert Hughes 

Komponister fra Australien
Komponister fra Skotland
Personer fra Melbourne
Christian Løffler

Christian Løffler er navnet på flere personer:

 Christian Løffler (arkitekt) (1757-1807) – dansk arkitekt og landmåler
 Christian Løffler (fotograf) (1821/1823-1888) – dansk dekorationsmaler og fotograf
Christian Løffler (fotograf)

Christian Frederik Løffler (født 4. april 1823 i København, død 5. august 1888 i Holbæk) var en dansk dekorationsmaler og fotograf, bror til Carl Løffler.

Han var søn af maler­mester Johan Carl Albrecht Løffler (1778 - 16. maj 1835) og Martha Marie Dorothea født Fiedler (1787-1867), stod i malerlære hos sin far og senere hos sin ældre bror Carl. Løffler blev optaget på Kunstakademiet 1835, men mødte ikke mødt til undervisning 1840-42 og vandt den lille sølvmedalje i dekorationsskolen 1846. Løffler blev uddannet dekorationsmaler og arbejdede i broderens firma på et tidspunkt, hvor den pompejanske udsmykning af Thorvaldsens Museum var højeste mode. Selv deltog Løffler i udsmykningen af lofter i korridoren på 1. sal og værelserne 24 og 28 i Thorvaldsens Museum 1844-45.

Moden varede dog ikke ved, og Løffler skiftede til et mere sikkert erhverv, da han fik næringsbrev som fotograf 1857. Han havde atelier i Holbæk fra ca. 1862. 

Holbæk Museum har et fotograf i af udsigten fra Løfflers atelier i Holbæk (ca. 1875).

Han var ugift.

Kilder

Eksterne henvisninger 
 

Danskere i 1800-tallet
Personer fra København
Malere fra Danmark
Dekorationsmalere
Fotografer fra Danmark
Christian 2
Johan Jochum Reinau

Johan Jochum Reinau (1. november 1836 i Sakskøbing – 28. februar 1867 i København) var en dansk maler.

Hans forældre var murermester Johan Jacob Christian Reinau (1802-1876) og Ane Marie født Trap (1809-1890). Da han fra barn viste lyst til tegning, kom han efter sin konfirmation (1851) i malerlære hos dekorationsmaler Carl Løffler, og begyndte på samme tid at besøge Kunstakademiets skoler, blev elev af dekorationsskolen og senere tillige af modelskolen. I dekora­tion vandt han 1856 den lille og 1858 den store sølvmedalje; i det sidstnævnte år vandt han tillige den lille sølvmedalje for en modelfigur og året efter den store. I de følgende år udstil­lede han nogle portrætter, hvoraf flere viste en ualmindelig form- og farvesans, i 1864 en altertavle til Fanø, og året efter et land­skab. Det egentlige dekorationsmaleri havde han dog valgt til sit hovedfag, og han gjorde allerede her hjemme så alvorlige studier deri, at da Akademiet i 1865 gav ham det første års stipendium til en udenlandsrejse, knyttede det store forventninger til hans fremtid som dekorationsmaler. Stipendiet forøgedes med et tilskud fra Den Reiersenske Fond, og endnu samme år rejste han til Italien, hvor han opholdt sig længere tid i Venedig, Florens og Rom. Her udviklede der sig en tærende brystsyge (tuberkulose) hos ham, så at han, da det andet års stipendium tildeltes ham, efter en kort rejse til Neapel, måtte vende tilbage til fædrelandet (september 1866), og allerede den 28. februar 1867 gjorde døden ende på det håb, der med grund var knyttet til hans udvikling. Hans samme år udstillede studier vidnede om, hvad der var tabt i ham; de blev købt til Akademiets samling. 

Han blev gift 6. december 1861 i København med Leontine von Stöcken (20. maj 1829 i Roskilde - 15. juli 1873 i Sakskøbing), datter af købmand Frederik Christian von Stöcken og Benedicte Caroline født Vilstrup. 

Han er begravet på Frederiksberg Ældre Kirkegård.

Værker 
 Selvportræt (1859)
 Portræt af blomstermaleren Emma Løffler (1860)
 Portræt af hustruen med sønnen Christian (1863)
 Kristus og den samaritanske kvinde (1864, Nordby Kirke, Fanø)
 Udsigt fra redskabsskur, Sakskøbing (1865)
 Parti i Pedersborg i Sorø (ca. 1865)
 Studier efter loftsudsmykninger i Rom og Venedig (1865-66, Danmarks Kunstbibliotek)

Kilder 
 

Personer fra Sakskøbing
Danskere i 1800-tallet
Malere fra Danmark
Dekorationsmalere
Holga Reinhard

Holga Elise Amalie Reinhard (født 27. september 1853 i Præstø, død 18. oktober 1902 i København) var en dansk maler.

Hun var datter af læge, senere distriktslæge Frants Carl Edvard Reinhard (1809-1888) og Caroline Mettine Jacobine Lundstein (1827-?). Da hun havde vist lyst til tegning, kom hun i 1873 på Vilhelm Kyhns tegneskole, som hun besøgte flere år i vintermånederne. I årene 1887 til 1889 var hun om vinteren lærerinde ved Præstø Håndværkerskole, og besøgte selv om sommeren Tegneskolen for Kvinder i København. Da Kunst­skolen for Kvinder var oprettet på Kunstakademiet, besøgte hun denne fra november 1889 til januar 1892, idet hun og moderen efter faderens død var flyttede til København. Hun udstillede fra foråret 1883 genre­billeder og portrætter. I 1888 og 1890 fik hun mindre under­støttelser fra Den Raben-Levetzauske Fond og fra Udstillingsfonden. Hun arbejdede også med pastel, hvor hun især udførte barneportrætter. Efter Reinhards død stiftede hendes mor et legat, som bærer Reinhards navn, men hvis midler senere er indgået i Akademiraadets Understøttelsesfond. 

Holga Reinhard udstillede på Charlottenborg Forårsudstilling 1883, 1887-90, 1892-93, 1897-98 og 1900-01 samt på Kvindernes Udstilling i 1895. Hendes værker blev vist på Kvindelige Kunstneres retrospektive Udstilling 1920. 

Hun døde ugift og er begravet på Solbjerg Parkkirkegård.

Kilder

Eksterne henvisninger 
 

Danskere i 1800-tallet
Personer fra Præstø
Malere fra Danmark
Portrætmalere
Caspar Peter Kongslev

Caspar Peter Kongslev (17. april 1776 i Sorø – 1. januar 1846 i København) var en dansk maler.

Han var søn af professor ved Sorø Akademi Lauritz Laurberg Kongslev (1737-1783) og Margrethe Helene født Paludan (1738-1793). Han kom efter sin konfirmation til København, hvor han blev sat i malerlære, og samtidig begyndte han at gå på Kunstakademiet (1790). I 1795 blev han elev af modelskolen, vandt 1797 den lille og 1801 den store sølvmedalje. Samme år udstillede han et par kopier efter Salvator Rosa og Nicolai Abildgaard, begge landskaber; men hans forsøg på at vinde den lille guldmedalje lykkedes ikke (1803). Imidlertid blev han 1806 efter Frederik Tønders afgang konstitueret som informator ved ornamentskolen og tog borgerskab som maler­mester, endelig i 1810 fik han kgl. ansættelse som informator og forblev i denne stilling, hvori han virkede med flid og nidkærhed i næsten 40 år til sin død, den 2. januar 1846. Han virkede ikke som selvstændig kunstner, men det vides, at han i 1821 kopierede et billede af Annibale Carracci til en altertavle på Færøerne. 

Han synes efter alle vidnesbyrd at have været en sjælden elskelig og mild person­lighed, der lod sit hjertes gaver tilflyde den talrige kreds af unge, der, dels som hans elever i ornamentskolen, dels som hans lærlinge i værkstedet, voksede op og for en del nåede det kunstens mål, hvorefter han ogsaa i sin ungdom havde sigtet. Akademiet, der ved given lejlighed havde fremhævet "hans gode og lange Tjeneste", mindedes ham dog kun ved hans død som "en venlig Olding".

Han blev gift 1807 med Johanne Frederikke Hoffmann (ca. 1786 - 6. juni 1809 i København).

Kongslev er begravet på Assistens Kirkegård.

Kilder 
 

Malere fra Danmark
Ansatte ved Det Kongelige Danske Kunstakademi
Danskere i 1700-tallet
Danskere i 1800-tallet
Personer fra Sorø
Karl Lehmann

Karl Lehmann henviser til blandt andre:

 Karl Lehmann (jurist) (1858–1918) - tysk retslærd
 Karl Lehmann (arkæolog) (1894–1960) - tysk-amerikansk arkæolog
 Karl Lehmann (kardinal) (født 1936) - tysk kardinal
 Karl Lehmann (læge) - dansk overlæge
Dominans (mennesker)

Dominans er i sociologisk teori et begreb, der er nært beslægtet med direkte magt, dvs. en persons evne til at afholde en anden person fra at gennemføre sin vilje. I politisk teori kan begrebet både referere til personers indbyrdes relationer og til systemforhold. Det systemelement, der er vigtigst, omtales her som dominant. I international politik omtales fx staters dominans over andre stater.  Marxistisk teori antager bl.a., at økonomien har dominans over politikken. Pierre Bourdieu anvender begrebet om den symbolske vold, som er indbygget i den sociale konstruktion, hvor forholdet mellem kønnene immanent er defineret. I Bourdieus anvendelse af begrebet er dominans ikke noget, der direkte udøves, men noget bagvedliggende, en relation.

"Det er fuldstændigt illusorisk at tro , at den symbolske vold kan besejres alene ved bevidsthedens og viljens våben, for dens virkninger og betingelserne for dens virkningsfuldhed er varigt indskrevne i kroppens inderste i form af dispositioner."

Noter

Litteratur 
 Bourdieu, Pierre (1999): Den Maskuline Dominans. Tiderne Skifter: København
 Petersen, Nikolaj og Mette Skak (1998): Teorier om International Politik, Skjern (DUPI)

Eksterne links 

 Den maskuline frigørelse - Man kan sagtens være ideologisk feminist og praktiserende mandschauvinist på samme tid - det viser Pierre Bourdieus 'Den maskuline dominans' Information 8. marts 2007
Socialvidenskabelige begreber
Politologi
Frode Laursen A/S

Frode Laursen A/S er en dansk koncern, der siden 1948 har været under famileejerskaber. Frode Laursen A/S er en del af Frode Laursen-Gruppen

Frode Laursen skabte i 70'erne grundlaget for at koble lager og transport sammen. Efter Frode Laursens død i 1980 oplevede firmaet nogle barske år, og det bevirkede at sønnen til Frode Laursen afhændede firmaet til Thorkil Andersen med 50% i 1988 og med den sidste halvdel i 1989.

Kursen blev ændret, og Frode Laursen A/S har i dag lagerhoteller, der geografisk kan betjene hele Norden, og tilbyder tilsvarende distributions- og transportsystemer. Kerneområdet er logistikløsninger indenfor dagligvarer samt byggevarer.

Kilder 
 www.frode-laursen.com 

Transportvirksomheder i Danmark